Quinina
Quinina seu chininum est medicamentum febrifugum, contra malariam utile, e cortice Cinchona calisaya et C. pubescens necnon aliarum arborum eiusdem generis extractum. Propter facultatem salubrem gustumque non ingratum in potionem immiscitur, quae "aqua tonica" appellatur. Forma antiquissima huius medicamenti, saeculo XVII exeunte iam usitata, fuit pulvis e cortice contusa factus. Latine pulvis Peruvianus seu china china appellata est. Primi Iosephus Pelletier et Ioannes Baptista Caventou saeculo XIX ineunte principia activa, et praesertim quininam, e cortice separaverunt.